|  |
| --- |
| Α′ ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΠΕΙΡΑΙΑ  **“ΡΗΓΑΣ ΦΕΡΑΙΟΣ”**  ΤΖΑΒΕΛΛΑ ΚΑΙ ΑΛΕΞΑΝΔΡΟΥ 1, ΠΕΙΡΑΙΑΣ 18533  **e-mail:** [**info@rigasfereospeiraias.gr**](mailto:info@rigasfereospeiraias.gr) **http://www.rfp.gr** |



ΠΕΙΡΑΙΑΣ 07/04/2025, Α.Π: 160

ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ

**9 του Απρίλη ΑΠΕΡΓΟΥΜΕ ΚΑΙ ΔΙΑΔΗΛΩΝΟΥΜΕ!**

*Συνάδελφοι – συναδέλφισσες,*

Μετά τη συγκλονιστική απεργιακή κινητοποίηση και τις διαδηλώσεις που έφεραν στο προσκήνιο την πρωτοφανή λαϊκή οργή και αγανάκτηση εναντίον της συγκάλυψης του εγκλήματος στα Τέμπη και της κυβερνητικής βαρβαρότητας συνολικά, **συνεχίζουμε τον αγώνα.** **Την Τετάρτη 9 Απριλίου κλείνουμε ξανά τα σχολεία και κατεβαίνουμε ξανά στον δρόμο μαζί με όλους τους εργαζόμενους της χώρας.** Για την ανατροπή αυτής της αντιλαϊκής-αντιεκπαιδευτικής πολιτικής, για Δικαιοσύνη, για γενναίες αυξήσεις, επαναφορά 13ου και 14ου μισθού, για μόρφωση, εργασιακή αξιοπρέπεια, δημοκρατία.

- Απεργούμε και διαδηλώνουμε, για να μην υπάρξει καμία συγκάλυψη του εγκλήματος στα Τέμπη, για παραδειγματική τιμωρία όλων των ενόχων.

- Απεργούμε και διαδηλώνουμε, γιατί οι κυβερνητικές θριαμβολογίες για τις «αυξήσεις» από 1/4/2025 είναι μνημείο ντροπής για τον εργαζόμενο κόσμο: 60 λεπτά τη μέρα για τους εργαζομένους στο δημόσιο τομέα και 1 ευρώ στον κατώτατο μισθό των εργαζομένων στον ιδιωτικό τομέα, τη στιγμή που ο μήνας κυριολεκτικά δεν βγαίνει με τα ακριβότερα τρόφιμα-καύσιμα-ενοίκια-ρεύμα σε όλη την Ευρώπη και τους επιπλέον φόρους-φωτιά 2,4 δις για τους πολλούς.

· Απεργούμε και διαδηλώνουμε, γιατί οι δηλώσεις του Μητσοτάκη ότι οι περσινές «αυξήσεις»-κοροϊδία των 40 ευρώ και το φετινό 1 κουλούρι τη μέρα ισοδυναμούν με τον 13ο μισθό, ξεπερνούν κάθε πρόκληση! Ζούμε με 40% απώλεια του εισοδήματός μας από το 2011, με 776 ευρώ στον νεοδιόριστο και 1.100 ευρώ στην πλειονότητα του κλάδου, χωρίς 13ο-14ο μισθό, με κλεμμένο ένα ΜΚ, ενώ οι αποδοχές των στελεχών εκπαίδευσης αυξήθηκαν κατά 30%!

- Απεργούμε και διαδηλώνουμε, γιατί «λεφτά υπάρχουν» αποκλειστικά για τα υπερκέρδη των μεγαλοεπιχειρηματιών: πάνω από 4 δις τα φετινά υπερκέρδη των τραπεζών, 8,5 δις στους ομίλους ενέργειας, και ατελείωτο πάρτι 10 δις απευθείας αναθέσεων. Την ίδια στιγμή, ιδιωτικοποιούνται η υγεία, το νερό, η ενέργεια, οι συγκοινωνίες, ο δημόσιος πλούτος.

· Απεργούμε και διαδηλώνουμε, γιατί ή θα έχουμε εξοπλισμούς (προϋπολογισμός 800 δις της ΕΕ σε πολεμικές δαπάνες) ή κοινωνικό κράτος-σχολεία-νοσοκομεία-δημόσιες και ασφαλείς συγκοινωνίες.

- Απεργούμε και διαδηλώνουμε, γιατί ως κλάδος βρισκόμαστε αντιμέτωποι με πρωτοφανή επίθεση στα εργασιακά μας δικαιώματα και το δημόσιο σχολείο: Ωνάσεια, ιδιωτικά ΑΕΙ,   νεκρανάσταση του διαγωνισμού του ΑΣΕΠ, ελεύθερη επιλογή σχολείου και εξετάσεις PISA, αξιολόγηση-κατηγοριοποίηση. Προκειμένου μάλιστα να επιβληθεί η ιδιωτικοποίηση και εμπορευματοποίηση του δημόσιου σχολείου, εντείνεται η κυβερνητική τρομοκρατία με χιλιάδες πειθαρχικά εναντίον των νεοδιόριστων συναδέλφων, ενώ τέθηκε πρόσφατα σε αργία η συναδέλφισσα Χρύσα Χοτζόγλου λόγω της συμμετοχής της στις συλλογικές αποφάσεις των ΟΛΜΕ-ΕΛΜΕ-ΑΔΕΔΥ εναντίον της αξιολόγησης.

**ΟΛΟΙ ΤΩΡΑ ΣΤΟΝ ΑΓΩΝΑ**

**ΝΑ ΜΗ ΛΕΙΨΕΙ ΚΑΝΕΙΣ**

**Συγκέντρωση στο Υπ. Οικονομικών, Σύνταγμα, 10.30 π.μ.**

|  |  |  |
| --- | --- | --- |
| σάρωση0002  Ο ΠΡΟΕΔΡΟΣ  ΜΑΡΙΟΣ  ΧΑΔΟΥΛΗΣ | rigas ferraios 2.jpgΓΙΑ ΤΟ Δ.Σ. | Ο ΓΕΝ. ΓΡΑΜΜΑΤΕΑΣ  σάρωση0001  ΣΩΤΗΡΗΣ  ΚΑΡΛΗΣ |
|  |